
Kamtin ang mas malalaking tagumpay 
ngayong taon 


a batayan ng mga maka- 
C butang pagsulong ni- 

tong 2005 at nagdaang 
mga taon, nasa katayuan ang 
Partido, ang Bagong Hukbong 
Bayan, ang rebolusyonaryong 
kilusang masa at ang lumala- 
wak na nagkakaisang prente 
para higit pang bumwelo at 
magkamit ng mga breyktru 
itong 2006 at mga darating 
pang taon. 

Sa nagdaang taon at lalu- 
na sa huling kwarto, tumam- 
pok ang mga tagumpay sa 
larangan ng armadong pakiki- 
baka bunsod ng pagbwelo ng 
mga taktikal na opensiba sa 
buong bansa. Kaalinsabay ni- 
to, nagkamit ng malaking 
tagumpay sa pagsusulong at 
pagpapalawak ng nagkaka- 
isang prente sa pakikibaka 
para ibagsak ang bulok at 
brutal na papet na rehimeng 
Arroyo. May malalaking pag- 
unlad rin sa pagkilos ng ligal 
na demokratikong kilusang 
masa. Kailangan na lamang 
nitong higit pang makabwelo 
hanggang kakayanin na ni- 


Mga tampok 
sa isyung ito... 


30 armas, nasamsam 


ng BHB sa Leyte 
PAHINA 3 


tong ibagsak ang kinamumuhiang 
rehimeng Arroyo. 

Sa taong ito, inaasahan nating 
makakamit ang mas malalaki pang 
tagumpay at breyktru sa iba't ibang 
larangan ng rebolusyonaryong 
gawain. Mahigpit ang panawagan ng 


Tuloy ang pakikibaka 
sa Hacienda Luisita 
PAHINA 6 


Partido sa buong kasapian, sa huk- 
bong bayan at sa buong rebolusyo- 
naryong kilusan na sistematikong 
buuin ang mga pagbabalak at ubos- 
kayang mag-ambag upang sumulong 
nang malaki at mas mabilis ang re- 
bolusyonaryong kilusan. Umiiral ang 


Kampong maka-Arroyo, 
nabibiyak 
PAHINA 8 


mga kundisyon para sa malamang 
na pagsiklab ng pampulitikang 
sitwasyon sa darating na mga 
buwan. Kumilos tayo nang mabilis 
at sikaping isiksik sa susunod na 
ilang buwan ang ilang taon. 

Dapat masagpang ang patuloy 
at mabilis na nahihinog na mga 
salik tungo sa pagbabagsak ng re- 
himeng Arroyo at pagtatayo ng 
kapalit na bagong gubyerno sa 
malapit na hinaharap. Dapat mu- 
lat na pagplanuhan, masiglang 
ipanawagan at kaagad isagawa 
ang mga hakbangin sa higit pang 
pagpapalawak at pagpapalakas ng 
nagkakaisang prenteng anti-Ar- 
royo at pagpapakilos ng daan- 
daan libo hanggang milyun-mily- 
ong mamamayan sa lansangan. 
Nangangailangan ito ng ibayong 
rebolusyonaryong kasigasigan, 
pagsisikap at pagkamalikhain sa 
pagkukumbina ng mga isyung 
pampulitika at sosyo-ekonomiko 
at iba't ibang taktika sa 
malawakang ahitasyon, edukasyon 
at pagpapakilos sa masa para 
patalsikin ang rehimen. 

Dapat pangibabawan ang ma- 
raming sagka na inilalatag ng re- 
himen sa tangka nitong linlangin 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


at bantaan ang masa at supilin 
ang kanilang kilusang protesta. 

Dapat ding pangibabawan ang 
nililikhang takot at labanan ang 
sistematikong pamamaslang at 
panunupil ng mamamatay-taong 
rehimen sa mga lider, aktibista at 
myembro ng ligal na demokrati- 
kong kilusan at sa malawak na 
base ng rebolusyonaryong kilusan. 

Kaalinsabay nito, dapat pa- 
natilihin ang bwelo ng mga tak- 
tikal na opensiba. Tiyakin ang 
pagsamsam ng malaking bilang 
sandata. Ituon ang mga opensiba 
pangunahin sa mga yunit at ele- 
mento ng militar at pulisya na 
maka-Arroyo at sa mga pasista, 
pinakagrabeng lumalabag sa mga 
karapatang-tao at aktibong lumal- 
aban sa rebolusyonaryong kilusan. 
Bigwasan ang mga pasistang hali- 
gi ng rehimen. Ibayong palakasin 
ang hukbong bayan at mga rebo- 
lusyonaryong pwersa. 

Dapat pang paigtingin ang 
gawaing pampulitika at rebolu- 
syonaryo sa loob ng pwersang mil- 
itar at pulisya ng gubyerno upang 
mapayabong ang patriyotiko at 
demokratikong adhikain laluna sa 
hanay ng mga nakabababang upi- 

syal at karaniwang sundalo. 
Sikapin nating makapagbuo ng 
antas-antas na alyansa sa mga el- 
ementong disgustado at anti-Ar- 
royo, antipasista at naliliwanagan 
at kabigin ang mga progresibo at 
rebolusyonaryong elemento sa 
kanilang hanay. 

Dapat ding makapagbuo ng 
mas tiyak at matatatag na kasun- 
duan sa loob ng malalawak at tak- 
tikal na mga alyansa sa komun na 
pagsisikap na ibagsak ang gubyer- 
nong Arroyo, pagtulungan ang 
pagtatatag ng patriyotiko at 
demokratikong gubyernong tran- 
sisyunal na kapalit nito tungo sa 
pagkakamit ng tunay, makataru- 
ngan at pangmatagalang kapaya- 
paan. 

Tungkulin ng lahat ng yunit 
ng Partido at rebolusyonaryong 
kilusang masa na balangkasin at 
isakongkreto ang mga ispe- 
sipikong plano alinsunod sa ga- 
yong mga diin at sa pangkala- 
hatang mga gabay na inilatag ng 
Komite Sentral sa pahayag nito sa 
ika-37 anibersaryo ng pagtatatag 
ng Partido. [AB] 

Mas matitinding opensiba, 
ilulunsad ng BHB sa Mindanao 


N sahan ang higit pang pagtindi ng mga taktikal na opensibang mi- 


litar ng Bagong Hukbong Bayan (BHB) sa Mindanao ngayong 2006. 
Ito ang idineklara ni Jorge “Ka Oris” Madlos, tagapagsalita ng Na- 


tional Democratic Front-Mindanao sa pagdiriwang ng ika-37 
anibersaryo ng muling pagtatatag ng Partido na idinaos sa 
isang sonang gerilya. Dinaluhan ito ng may 2,000 
mga kasapi ng Partido, Pulang mandirigma, mga 
aktibista at myembro ng mga rebolusyonaryong 
mga mamamahayag at 
marami pang ibang kaibigan. Ipinagbunyi sa 
pagtitipon ang matatagumpay na taktikal na opensibang inilun- 
sad laban sa mga armadong pwersa ng rehimeng US-Arroyo sa 


organisasyong masa, 


nagdaang taon. 

Ayon kay Ka Oris, ang 182 tak- 
tikal na opensibang inilunsad ng 
BHB sa Mindanao ay mas marami 
nang 300% sa mga taktikal na 
opensiba sa isla noong 2004. Isan- 
daan at apat (104) dito ay inilun- 
sad sa huling kwarto ng taon. 
Nakasamsam ang BHB sa isla ng 
210 iba't ibang kalibreng armas, 
40% mas marami kaysa sa mahigit 
150 sandatang nasamsam noong 
2004. Nagneto ito ng karagdagang 
196 armas. 

Umaabot sa 185 ang mga 
mersenaryong tropang nalipol at 
147 ang nasugatan sa mga taktikal 
na opensiba ng BHB. Samantala, 14 
na Pulang mandirigma ang nag- 
buwis ng kanilang buhay, 18 ang 
nasugatan at siyam na gerilya ang 
nabihag ng reaksyunaryong kaaway. 

Maraming nakamit na tagumpay 
sa pagsusulong ng armadong paki- 
kibaka sa Mindanao bunga ng lawak 
at lalim ng baseng masa roon ng 
BHB. Ayon kay Ka Oris, mayroong 
38 larangang gerilya sa Mindanao. 
Sumasaklaw ito sa 1,500 barangay 
sa 200 bayan. Sa kabuuang 25 pru- 
binsyang kinikilusan ngayon, 18 ni- 
to ang may presensya ng BHB. 
Aniya, lumalawak ang pampuli- 
tikang impluwensya ng armadong 
rebolusyonaryong kilusan. “Mahigit 


ANG BAYAN Enero 7, 2006 


daanlibo na ang nasasaklaw ng mga 
rebolusyonaryong organo ng ka- 
pangyarihang pampulitika at or- 
ganisasyong masa sa antas ng 
bayan, baryo, komunidad at sityo, 
samantalang sa mga eryang pinag- 
papalawakan at binabawi, napa- 
palawak pa natin ang pampuli- 
tikang impluwensya at umaabot na 
ito hanggang sa kalunsuran at sen- 
trong bayan.” Kumikilos na rin ang 
mga armadong partisano ng BHB sa 
kalunsuran. 

Sa larangan ng rebolusyong 
agraryo, ipinahayag ng NDF-Min- 
danao na “sa pamamagitan ng 
mahigpit na pamumuno ng Partido, 
nasustini at napalawak pa ang an- 
tipyudal na kilusang masa sa gitna 
ng matinding pang-aatake ng ka- 
away. Libu-libong masang magsasa- 
ka ang nagkamit ng mga benepisyo 
rito, tulad ng pagpapataas ng sa- 
hod, pagpapababa ng upa sa lupa 
at gamit pansaka, pagpapababa sa 
usura, pagpapataas ng presyo ng 
kanilang produktong agrikultural at 
pagpapababa ng presyo ng mga bi- 
lihin. Kaugnay rin nito, nailunsad 
ang mga kampanya sa pagpapataas 
ng produksyon, sa serbisyong pang- 
kalusugan, edukasyon at pangkul- 
turang pag-unlad, pagdepensa sa 
lupang ninuno, at sa rehabilitasyon 


at pagtatanggol sa kalikasan. Nai- 
patupad rin ang rebolusyonaryong 
hustisya, kaayusan at kapayapaan, 
at napigilan ang paglaganap ng ipi- 
nagbawal na droga at ibang porma 
ng kriminalidad sa ating mga erya.” 

MRLO, itinatag. Sa kabila ng 
tumitinding pasismo ng estado, 
patuloy na lumalawak at tumatatag 
ang nagkakaisang prente sa Minda- 
nao habang nahihiwalay naman at 
humihina ang rehimeng US-Arroyo, 
ayon sa NDF. Naitatag din noong 
nagdaang taon ang Moro Resistance 
and Liberation Organization (MRLO) 
habang patuloy na pinalalakas ang 
pakikipagtulungan sa mga grupo at 
indibidwal sa hanay ng mamama- 
yang Moro. 

Iniulat naman ng Komisyon ng 
Mindanao ng Partido na lumaki ang 
kasapian ng Partido sa buong isla. 
Palatandaan ito na patuloy na naka- 
pagpalawak at nakaugat ang Partido 
sa mga baryo, komunidad, empresa, 
eskwelahan, upisina at mga insti- 
tusyon, at epektibong nakapamuno 
sa pagpapalakas ng armadong 
pakikibaka at rebolusyonaryong 
kilusan ng mamamayan laban sa la- 
hat ng reaksyon at laluna sa nahihi- 
walay na rehimeng US-Arroyo. WŒ 


MATATAGUMPAY NA OPENSIBA NG BHB 


Mga pulis, tinambangan sa Masbate 


30 armas, 
nasamsam sa 
Leyte 


TATLUMPONG armas ang nasam- 
sam ng mga gerilya ng Bagong 
Hukbong Bayan (BHB) sa reyd 
na walang-putok sa istasyon ng 
Philippine National Police (PNP) 
sa Albuera, Leyte noong gabi ng 
Enero 6. Nakumpiska ang 21 na 
M16 at siyam na .38 kalibreng 
pistola. Bukod rito, nakakumpis- 
ka rin ng isang base radio at mga 
cellphone. 

Ginamit ng mga gerilya sa 
ilalim ng North Leyte Command 
ang pansamantalang pagkawala 
ng kuryente sa Albuera upang 
paligiran ang istasyon at kunin 
ang mga armas. Hindi na naka- 
panlaban ang mga pulis. 


29 tropa 


mabot sa 29 na tropa ng mili- 

tar ang nalipol ng mga Pulang 
mandirigma ng Bagong Hukbong 
Bayan sa dalawang magkasunod na 
taktikal na opensibang inilunsad 
nito noong Disyembre 16 sa Jones, 
Isabela. Kabilang sa mga napatay 
si Lieutenant Reyes ng 52nd Re- 
connaissance Coy ng Philippine 
Army. 

Ayon sa ulat ni Ka Delio Bala- 
don, tagapagsalita ng Benito Teso- 
rio Command ng BHB sa Southern 
Cagayan Valley, may natanggap na 
impormasyon ang BHB noong 
Disyembre 15 mula sa lambat 
paniktik na papasok ang mga tropa 
ng kaaway sa mga baryo ng Jones. 
Tatambangan sana ng BHB ang 
pumasok na 25-kataong yunit ng 
Philippine Army pero nagbase ang 
naturang yunit sa mga bahay ng 
mga magsasaka sa Sityo Diarao 

LIMANG pulis ang napatay sa pana- 
nambang ng BHB sa Claveria, Mas- 
bate nitong Enero 6. Batay sa ini- 
syal na ulat, sakay ng isang trak ang 
10 elemento ng pinagsanib na mga 
pwersa ng Claveria Municipal Police 
Office at Regional Mobile Group 
(RMG) ng PNP. Pinaulanan sila ng 
bala matapos pasabugan ng land 
mine ang sinasakyan nilang trak 
bandang 10:30 ng umaga sa Sityo 
San Jose, mahigit isang kilometro 
mula sa sentro ng Claveria. Dala- 
wang pulis ang nasugatan. Walong 
armas (isang kal .30 masinggan, da- 
lawang M14, apat na M16 at isang 
9 mm) ang nasamsam ng BHB . 
Kaagad humingi ng paumanhin 
si Gregorio “Ka Roger” Rosal, taga- 
pagsalita ng PKP, sa pagkadamay ng 
tatlong sibilyan at pagkasugat ng 
dalawa pa sa ambus. Handa ang 


BHB na magbigay ng anumang ma- 
itutulong sa pamilya ng mga nada- 
may na sibilyan. Sinabi rin niyang 
ang insidente ay iimbestigahan ng 
kinauukulang kumand ng BHB. 

Kasabay nito, kinundena ni Ro- 
sal ang PNP-RMG sa sadyang pagla- 
lagay sa peligro sa buhay ng mga 
sibilyan. Ginamit ng mga pulis sa 
kanilang operasyong militar ang 
trak na dala ng mga sibilyang em- 
pleyado ng meyor. Ani Rosal, alam 
na alam ng mga pulis ang posibili- 
dad na maganap ang armadong 
engkwentro dahil patungo sila sa 
Sityo San Jose matapos na maka- 
tanggap ng ulat na mayroon doong 
yunit ng BHB. Sa sitwasyong iyon, 
ang pag-angkas nila sa trak kasama 
ang mga sibilyan at paglalagay sa 
kanila sa peligro ay sadyang ires- 
ponsable. JAB 


ng militar, nalipol sa Isabela 


Surong, Barangay Dicamay Dos at 
hindi na umalis doon. 

Ipinasya ng kumand ng BHB ki- 
nabukasan na palargahin ang tat- 


para birahin ang mga tropang 
militar. Samantala, mag-aa- / 
bang naman ang kalak- 8 
hang pwersa 
platun sa posibleng & 
reimporsment ng JR 
kaaway kapag 


nabira na ang iba nilang tropa. 

Sa tulong ng masa, napag-ala- 

man ng mga isnayper na 
@ nakabase sa tatlong bahay 
/ ang kalakhan ng mga kaaway. 
Pero ang ilan sa kanila ay nasa 
isang kamalig na walang tao. Nag- 
iinuman at nagsusugal ang mga ito 
habang ang iba ay nakahiga sa 


” kanilang mga duyan. 


Pumwesto ang tim ng mga is- 
nayper sa isang burol na humigit- 
kumulang 250 metro ang layo mu- 
la sa kamalig na kinaroroonan ng 
mga pasistang militar. Bandang 
12:30 ng hapon nang lumabas ang 
isang sundalo upang umihi. Mata- 
pos birahin ang umiihing sundalo, 
kinunsentrahan ng mga putok ng 
mga isnayper ang loob ng kamalig. 
Apat agad ang napatay sa opera- 

MATATAGUMPAY NA OPENSIBA NG BHB Mr 


Pinakahuling mga armadong aksyon sa Mindanao 


12 armas, nasamsam sa reyd 
sa Agusan del Sur. Labindalawang 
armas ang nasamsam sa reyd ng 
BHB sa himpilan ng pulisya sa mu- 
nisipyo ng Loreto, Agusan del Sur 
noong Disyembre 21. Ayon sa ulat 
ni Ka Boyet Makatindog, taga- 
pagsalita ng Front 34 Operational 
Command ng Agusan-Davao, pi- 
tong M16, tatlong M14, isang .45 
at isang 9 mm ang naagaw ng mga 
Pulang mandirigma. 

Bandang alas-2:30 ng hapon 
nang ang istasyon ng PNP ay 
salakayin ng mga Pulang mandirig- 
mang lulan ng apat na van. Sa 
sampung pulis na naabutan sa is- 
tasyon, na kinabibilangan ng mga 
elemento ng Regional Mobile 
Group at Loreto-PNP, tatlo lamang 
ang nagpasyang lumaban. Dala- 
wang pulis ang napatay matapos 


“Isabela...,” mula pahina 4 

syong isnayping na ito, kabilang 
ang isang sarhento. Umalis ang 
mga isnayper ng BHB sa kanilang 
pwesto upang muling sumanib sa 
platun. 

Nang marinig naman ng platun 
ng BHB ang putukan, agad itong 
pumusisyon sa hangganan ng 
Barangay Sta. Isabel at Barangay 
Dicamay Dos na di kalayuan sa lu- 
gar ng isnayping. Mataman nilang 
inabangan ang malamang na reim- 
porsment ng kaaway. 

Kasasanib lamang ng tim ng 
mga isnayper sa kanilang platun 
nang makita ng mga gerilya sa 
teleskopyo ang pagdating ng mga 
tropa ng militar sa hangganan ng 
Sta. Isabel at Dicamay Dos. Nasa 
burol ang ibang kaaway--nakaupo 
at naglalargabista rin. Maagap na 
nag-ayos ng pusisyon ang platun 
ng BHB para sa isang tambang. Di 
naglaon ay nakita nilang bumaba 

ang 10-minutong labanan. Bago 
umatras ang mga nagreyd, nilapa- 
tan nila ng paunang lunas at 
tiniyak na nadala sa pagamutan 
ang isa pang pulis na nasugatan. 
Espesyal na operasyon sa 
Tagum City. Isang espesyal na 
operasyon ang inilunsad ng mga 
operatiba ng Ka Paking Guimbaoli- 
bot Red Partisan Brigade noong 
Disyembre 20 laban sa Control Unit 
Command ng 404th Infantry 
Brigade ng Philippine Army na 
pinamumunuan ni Capt. Marcelo 
Quitiquit. Apat na sundalo ang na- 
patay sa operasyong ito. Dalawang 
M16 ang naagaw ng mga partisano. 
Kilala ang 404th Infantry 
Brigade sa matinding pang-aabuso 
sa karapatang-tao. Mahaba ang lis- 
tahan ng mga krimen at kasalanan 
nito sa mamamayan ng Compostela 


na ang mahigit 60 tropa ng 52nd 
Reconnaissance Coy mula sa burol. 

Ang kalupaang kanilang kina- 
lalagyan ay malawak na kulumpon 
ng mga burol--na hawan na 
hawan maliban sa ilang maninipis 
na kumpol ng mga puno ng saging, 
ilang puno ng Gmelina at ilang 
mumunting kubo.  Nagkober 
lamang ang mga Pulang mandirig- 
ma sa bunton ng mga lupa at ma- 
nipis na kumpol ng mga puno ng 
saging. Ang iba ay nakadapa sa 
manipis na damuhan. 

Bandang alas-2 ng hapon nang 
simulan nilang paputukan ang ka- 
away. Marami ang kaagad na napa- 
tay sa unang bugso ng mga putok. 
Kasama sa mga agarang namatay 
ang punong upisyal na si Lieu- 
tenant Reyes. Dahil kalbo ang kalu- 
paan at matataas ang mga burol, 
hindi makatakbo paakyat ang mga 
sundalo upang umatras. Isa pa ay 
napakadulas ng mga burol dahil 


Valley at Davao Oriental, tulad ng 
pamamaslang, panonortyur, arbi- 
traryong pang-aaresto at deten- 
syon, harasment at pag-iistraping 
sa mga sibilyan. 

Reyd sa protektor ng pasuga- 
lan. Limang armas naman ang na- 
kumpiska ng BHB sa isang reyd sa 
bahay ni SP04 Rogelio Mier, isang 
notoryus na pulis sa Zamboangita, 
Malaybalay City, Bukidnon noong 
Disyembre 20. Nasamsam ang 
isang M16, isang 9 mm na pistola, 
isang .45, dalawang .22 kal. riple, 
bukod pa sa isang night vision te- 
lescope, mga bullet proof vest, 
isang kamera, at sarisaring bala. Si 
Mier ay protektor ng sugalan at pi- 
nuno ng Delamance Group na nag- 
sasagawa ng mga panloloob sa 
mga bahay at pananalbeyds sa lu- 
gar. [AB] 


ilang araw nang bumabagsak ang 
ulan. Kaya nagsiksik na lamang ang 
kaaway sa likod ng mga Gmelina o 
kaya'y nagpatay-patayan. Mula 
nang mabuwal ang kanilang ku- 
mander, naging disorganisado na 
ang paglaban ng mga sundalo. 

Tumagal ang labanan ng hang- 
gang alas-4 ng hapon. Bumaklas na 
ang platun ng BHB pagdating ng 
reimporsment ng kaaway na nasa- 
sandatahan ng mga masinggan at 
mortar. Matapos nito'y nabilang ng 
mga magsasaka na 25 ang hinakot 
na mga bangkay ng kaaway. 

Tulad ng dati, tinangkang pag- 
takpan ng kaaway ang kanilang ka- 
biguan. Ayon kay Capt. George 
Domingo, tagapagsalita ng 502nd 
Brigade, anim lamang na tropa ng 
52nd Reconnaissance Coy ang na- 
matay at apat ang nasugatan sa 
Sta. Isabel. Hindi na niya binanggit 
ang nangyari sa Sityo Diarao 
Surong, Dicamay Dos. JAB 

Tuloy ang pakikibaka sa Hacienda Luisita 


atapos makamit ang serye 
M: mga tagumpay, tuluy- 

tuloy na paglaban pa ang 
hinaharap ng mga manggagawa, 
magsasaka at manggagawang-bu- 
kid ng Hacienda Luisita upang 
matamo ang minimithing tunay na 
reporma sa lupa. 

Sa nagdaang mahigit isang 
taon, kinatampukan ang pakikiba- 
ka sa Hacienda Luisita ng malupit 
na karahasan, matinding kahirapan 
at mabibigat na sakripisyo, kabi- 
lang ang pagbubuwis ng maraming 
buhay. 

Pumapasok ngayon sa bagong 
makasaysayang yugto ang ilang 
dekada nang pakikibaka sa Hacien- 
da Luisita. Matapos ang mahigit 
isang taong welga, nakipagkasun- 
do ang Hacienda Luisita Inc. (HLI) 
noong Disyembre 8 na ibigay ang 
pangunahing mga kahilingan ng 
mga manggagawa at mangga- 
gawang-bukid (tingnan ang kaug- 
nay na artikulo). 

At bunga rin ng kanilang wel- 
ga, natamo ng mga mangga- 
gawang-bukid sa asyenda ang ma- 
lawakang suporta sa kanilang pa- 
nawagang ibasura ang stock distri- 
bution option (SDO). Noong 
nakaraang Disyembre 20, pinagti- 
bay ng Presidential Agrarian Re- 
form Council (PARC) ang desisyong 
ibasura ang SDO. Batay sa desi- 
syong ito, bibilhin ng gubyerno 
ang 4,915 ektaryang lupaing sak- 
law ng Hacienda Luisita at ipaiila- 
lim ito sa reporma sa lupa. 

Obligadong gumawa ng gayong 
desisyon ang PARC sa harap ng di 
maitatatwang kahirapang dulot ng 
SDO. Mula pa 1989, ang SDO ay gi- 
namit ng pamilyang Cojuangco 
para iwasang maipamahagi ang lu- 
pa. Namantine nila ang monopol- 
yong pag-aari sa lupa. Unti-unti 
nilang pinalayas ang mga magsasa- 
ka at manggagawa at bumaling sila 

sa komersyal na gamit at ispeku- 
lasyon sa lupa. 

Ang desisyon ng PARC ay ini- 
syal na tagumpay para sa mga 
magsasaka at manggagawang-bu- 
kid ng Hacienda Luisita. 

Gayunpaman, malinaw na hindi 
pa tapos ang kanilang pakikibaka. 
Kakaharapin pa nila ang mga mani- 
obra ng pamilyang Cojuangco, ang 
pagtutol ng iba pang malalaking 
asenderong nagpatupad rin ng SDO 
at ang maraming sagka at butas sa 
pagpapatupad ng batas para sa re- 

porma sa lupa. 


Agad-agad ay kinwestyon ng 
HLI ang karapatan ng PARC na 
magpasya tungkol sa usapin. Anila, 
korte lamang ang may karapatan 
dito. 

Samu't saring balakid at palu- 
sot ang iniimbento ng pamilyang 
Cojuangco upang hadlangan ang 
aktwal na pamamahagi ng lupa. 
Nakahapag ngayon sa korte ang 
apela at maniobra ng pamilyang 
Cojuangco para mapawalambisa o 
malusutan ang desisyon ng PARC. 

Ginagamit din ng HLI ang usa- 
pin ng reklasipikasyon ng lupa 
upang di masaklaw ng 
Comprehensive Agrarian Reform 
Law (CARL) ang hanggang 67% o 
3,290 ektarya ng asyenda. Noon 
pang 1995, ipinadek- 

lara na ng mga 


A= Cojuang- 

! T~ co ang 

| ti “mga lu- 
o pain ng as- 
DA, ., yenda bi- 


SKN # lang ko- 
NG mersyal 
at resi- 
densyal, 
kahit na 
| mula pa 
YN 1988 ay 

ipinagbaba- 


Mga martir ng Hacienda Luisita: Ang mga tagumpay sa Hacien- 
da Luisita ay natamo sa pamamagitan ng puspusang pakikibaka at 
walang pag-iimbot na pagsasakripisyo. Habampanahong aalalahanin 
ng sambayanang Pilipino ang kanilang mga martir: 

Jhavie Basilio, Jun David, Juancho Sanchez, Jesus Laza, 

Jimmy Pastidi, Adriano Caballero, Jessie Valdez 

Ang sumusunod naman ay magkakasunod na pinaslang dahil sa 


kanilang pampulitikang paninindigan at kaugnayan sa welga: 
Marcelino "Ka Marcing" Beltran, lider-magsasaka (Disyembre. 
8, 2004): Tarlac City Councilor Abelardo Ladera (Marso 3, 
2005): Fr. William Tadena (March 13, 2005): Ben Concepcion, 
panrehiyong lider-magsasaka (Marso 17, 2005): Florante Col- 


lantes, 


lider ng Bayan Muna (Oktubre 15, 2005): Ricardo 


Ramos, presidente ng CATLU (Oktubre 25, 2005) 

wal na sa batas ang pagbabago ng 
klasipikasyon ng lahat ng lupaing 
natatamnan ng tubo. 

Sa katunayan, naibenta na ng 
mga Cojuangco ang 594 ektarya ng 
asyenda (sa halagang P2 milyon 
kada ektarya) bilang komersyal na 
lupain na bahagi ng mga dapat 
ipamahagi sa mga magsasaka. Ang 
500 ektarya nito ay ginawang sub- 
dibisyon ng Luisita Industrial Park 
at ang 94 ektarya ay binili ng 
Bases Conversion Development Au- 
thority para sa Subic-Clark Express- 
way. Sinisingil na ng mga magsasa- 
ka at manggagawa ang P321 mil- 
yong bahagi ng benta sa lupa na 
dapat napunta sa kanila katumbas 
ng sinasabing 33% bahagi nila sa 
mga sapi ng HLI ayon sa dating ka- 
sunduan sa SDO. Ang ibinigay 
lamang sa kanila ay P37 milyon na 
katumbas lamang ng 3% ng benta. 

Sa pagtutol ng pamilyang 
Cojuangco sa desisyong ibasura 
ang SDO, makaaasa sila sa suporta 
ng iba pang malalaking asendero, 
laluna yaong katulad nilang 
nagpapatupad ng SDO upang iwa- 
san ang pamamahagi ng lupa. Sa 
kasalukuyan, mayroong 13 asyenda 
na nakapailalim sa iskemang SDO. 
Pinakamalaki rito ang Hacienda 
Luisita. Napakalaki ng takot ng iba 
pang panginoong maylupa at kum- 
prador na gamitin ng mga magsa- 
saka sa iba pang asyenda ang mga 
tagumpay sa Hacienda Luisita 
upang maibasura rin ang kanilang 
mga bersyon ng SDO at maigjit din 
ang kanilang mga karapatan sa 
lupa. Sa ngayon pa lamang, pi- 
tong samahang magsasaka na sa 
Negros ang nagpahayag ng kagus- 
tuhang mapawalambisa rin ang 
iskemang SDO sa kani-kanilang 
mga asyenda. 

Ang desisyon ng PARC na nag- 
babasura sa SDO ay maliit na 
unang hakbang pa lamang tungo 
sa pagkakamit ng hinahangad na 
tunay na reporma sa lupa. Isa sa 
pinakamalaking kakaharaping had- 

Mga tagumpay ng welga sa HLI 
S: harap ng ilang ulit na matinding pandarahas ng pamilya Co- 

'Jjuangco-Aquino at ng rehimeng Arroyo, kahanga-hanga ang kamu- 
latan, tapang at katatagang ipinamalas ng mga manggagawa at 
magsasaka ng Hacienda Luisita sa pagpupunyagi sa kanilang pagla- 
ban. 

Noong nakaraang Disyembre 8, mahigit isang taon mula nang 
sumiklab ang welga, pinirmahan, sa piketlayn mismo, ang kasunduan 
sa pagitan ng United Luisita Workers' Union (ULWU), Central Azuca- 
rera de Tarlac Labor Union (CATLU) at maneydsment ng Hacienda 
Luisita, Inc. (HLI). Kasabay ng pirmahan ang pagbayad ng HLI ng 
mga iginigiit ng mga manggagawa na back pay (pagbabayad ng mga 
di pa nababayarang sahod) at iba pang nararapat nilang tanggaping 
benepisyo. Nagtapos ang welga sa araw na iyon. 

Nagbunga ang pakikibaka ng mga manggagawa. Tagumpay nila at 
ng mga pamilya sa HLI ang sumusunod na nilalaman ng kasunduan: 

1) Pagbabalik sa trabaho ng 34 na upisyal ng CATLU at 52 natiti- 
rang upisyal at myembro ng ULWU na sinesante. (Ika-35 sanang upi- 
syal ng CATLU na dapat ibalik sa trabaho ay si Ricardo Ramos na 
pinaslang ng mga pasista noong Oktubre 25.) Ibinalik ang tinanggal 
na 37 sakada, na pawang kasapi ng ULWU, samantalang tatanggap ng 
separation benefits ang 15 permanenteng manggagawa at muli silang 
ieempleyo bilang pana-panahong manggagawang bukid. Mananatili 
ang unyon at ang 19 na upisyal ng ULWU ay makakatanggap ng re- 
gular na sweldo mula sa kumpanya habang gumagampan ng buong- 
panahong gawain sa unyon. 

2) Pagbabayad ng HLI ng aabot sa P21 milyon sa mahigit 700 
myembro ng CATLU. Kabilang sa halagang ito ang P15 pagtaas sa 
arawang sahod mula Hulyo 1, 2004 hanggang sa pagtatapos ng wel- 
ga, ang one-time signing bonus na P13,000, Christmas bonus ngayong 
taon at iba pang mga benepisyo. Ang ULWU naman ay tatanggap ng 
P8.2 milyon na back pay at mga benepisyo para sa mahigit 5,000 
manggagawang myembro nito. 

3) Pagbibigay-karapatan sa ULWU na anihin at pakinabangan ang 
kasalukuyang tanim na tubo (standing sugar cane crop) na nagkaka- 
halagang P30 milyon. Dagdag pa, tatanggap ang mga tsapter ng UL- 
WU sa sampung barangay na bumubuo sa asyenda ng tig-P200,000 
bilang tulong pinansyal para sa iba't ibang gastos sa pagtatanim. 

4) Pananatili ng karapatan ng mga manggagawa bilang mga stock- 
holder (kabilang sa mga may-ari ng mga sapi) ng korporasyon. [AB] 


lang ang CARL na pumapabor sa 
uring panginoong maylupa. Sa 
nagdaang dalawang dekada, ang 
CARL ay ginamit lamang upang 
linlangin ang masang magsasaka 
at ipagkait sa kanila ang lupang 
karapat-dapat na sa kanila. 
Katulad ng ipinakita ng mga 
manggagawa, magsasaka at mang- 
gagawang-bukid sa Hacienda Lui- 


sita, ang kanilang mga minimithi 
ay makakamit lamang sa pamam- 
agitan ng pagkakaisa at sama- 
samang pagkilos. Ang tagumpay 
nila sa Hacienda Luisita ay kailan- 
gang maging puhunan ng kilusang 
magbubukid sa buong kapuluan 
upang muling ibwelo ang pakik- 
ibaka para sa tunay na reporma sa 
lupa sa buong bansa. JAB 

Koalisyong maka-Arroyo, nabibiyak 


ay nagbubunsod di lamang ng lalo pang pagtindi ng 


WG 


N ng labis na pagkasugapa ni Gloria Arroyo sa kapangyarihan 


kontradiksyon sa pagitan ng rehimeng Arroyo at ng 
sambayanan at ng kontradiksyon sa hanay ng mga nagha- 
haring-uri, kundi maging ng kontradiksyon sa kampo mis- 
mo ng naghaharing pangkating Arroyo. Nagreresulta ito 
ngayon sa panibagong biyakan sa mismong kampo ni Arroyo. 


Panibagong matinding dagok at 
malalim na lamat sa koalisyong 
maka-Arroyo ang idinudulot nga- 
yon ng halos lantaran nang pag- 
atras ng suporta ni Fidel Ramos sa 
rehimen at ang “sikretong” pakiki- 
pagpulong at pakikipagkaisa na 
niya sa oposisyon para maibagsak 
si Arroyo. 

Sina Ramos at Speaker Jose de 
Venecia ang humahawak ng mas 
malaking mayorya sa namumunong 
koalisyon sa Kongreso at sa likod 
ng rehimen—ang LAKAS-Christian 
Muslim Democrats (LAKAS-CMD). 
May mga tauhan din si Ramos sa 
mga susing pwesto sa gubyerno at 
sandatahang pwersa. Maging sa 
Consultative Commission on Char- 
ter Change (ConCom) na binuo ni 
Arroyo, kulang sa kalahati ang mga 
tauhan ni Ramos. May inaasahan at 
ihinahanda na rin siyang bahagi ng 
sandatahang lakas ng gubyerno na 
tatalikod sa rehimen. Malaon nang 
nababalita na may pinaplanong 
kudeta si Ramos laban kay Arroyo. 

Hindi nawawala ang ambisyon 
ni Ramos na bumalik sa direktang 
paghawak o tumayong pwersa sa 
likod ng kapangyarihan. Sinagpang 
niya ang krisis sa paghahari ni Ar- 
royo nang sabayang magbitiw no- 
ong Hulyo 8, 2005 ang malaking 
bilang ng mga upisyal sa gabinete 
ni Arroyo—na mula noon ay tina- 
guriang Hyatt 10. Sinabayan ito 
noon ng panawagan nina dating 
presidente Corazon Aquino, Senate 
President at Liberal Party President 
Franklin Drilon at ng malalalaking 
negosyanteng kinakatawan ng Ma- 
kati Business Club na magbitiw na 

si Arroyo. 

Ang pagpunta ni Ra- 
mos sa Malakanyang para 
“sumaklolo” kay Arroyo 
ay nagbigay ng pansa- 
mantalang ginhawa 
kay Arroyo na nag- 
aalalang huling oras 
na niya noon. 

Kapalit ng 
kanyang suporta, nakuha 
ni Ramos ang konse- 
syong kusang pagbaba 
ni Arroyo sa kapang- 
yarihan sa taong 2007 
kaalinsabay ng pag- 
babago ng porma ng 
gubyerno tungong par- 
lamentaryo upang bi- 
gyang-daan ang 
eleksyong pam- 
parlamento at 
pagtatatag ng 
bagong pamahalaan. Pabor ang ga- 
yong pormula kay Ramos, na nag- 
aambisyong maging prime minister 
o presidente ng bagong gubyerno. 

Ngunit nang humupa ang ki- 
nakaharap niyang pampulitikang 
krisis, dagli ring isinaisantabi ni 
Arroyo ang konsesyon niya kay 
Ramos. Hindi natinag ang kasibaan 
at katigasan ni Arroyo na manatili 
sa poder hanggang 2010 at hang- 
gat maaari'y lampas pa rito. 

Naging malinaw ang ganitong 
plano ni Arroyo nang ipanukala ng 
mayorya ng kanyang hinirang sa 
ConCom ang "No-election" ("No- 
el") o ang pagkansela sa eleksyon 
sa 2007 at pagpapalawig hanggang 
2010 sa termino ng lahat ng mga 
halal na upisyal mula sa presidente 


pababa. Nagbukas din ang 

ConCom sa pagpapatu- 

loy pa ni Arroyo sa 

poder lampas sa 

VD 2010 sa ilalim na 

ng sistemang parla- 
mentaryo. 

Matinding tinutulan ito 
ni Ramos. Tinawag niya 
itong “monumental blunder” 
(dambuhalang pagkakama- 
li) at nagbigay siya ng ulti- 
matum na kailangang may 
malinaw na deklara- 
syon na si Arroyo sa 
kanyang pusisyon 


ing ng Enero 1. 
Samantala, pinauna 
na ni Ramos ang pagkilos 
ng matatapat na tauhan 
niya sa pamumuno ng re- 
tiradong heneral at dati 
niyang AFP Chief of Staff 
BA at Department of Defense 
Secretary na si Fortunato 
Abat. Bagamat nag- 
mukhang katatawa- 
nan ang pagde- 
deklara ni Abat 
ng kanyang “transisyunal na gub- 
yerno” kapalit ng paghahari ni Ar- 
royo at panawagan sa mga san- 
datahang pwersa na talikuran na si 
Arroyo, senyales na ito ng paghan- 
tong na sa antagonismo ng hid- 
waan sa pagitan nina Ramos at Ar- 
royo. 

Minaliit at di pinansin ng 
Malakanyang ang ultimatum ni 
Ramos. Sa halip, panay ang pagla- 
labas ng Malakanyang ng mga pa- 
hayag na naniniwala silang lubu- 
sang sumusuporta pa rin si Ramos 
kay Arroyo. 

Nang lumipas ang ultimatum at 
walang ipinakita si Arroyo na pagti- 
nag mula sa pagpipilit nitong mana- 
tili hanggang 2010, nagsimulang 
kumilos si Ramos na lantaran nang 

palayo kay Arroyo at papalapit sa 
mga oposisyunistang anti-Arroyo. 
Mahigit dalawang oras na nakipag- 
pulong si Ramos kina Franklin 
Drilon at dating Senate Minority 
Floor Leader Vicente Sotto III ni- 
tong Enero 2. 

Bukod sa pagiging presidente 
ng Senado at Liberal Party, si Drilon 
din ang pinuno ng maka-Arroyong 
paksyon ng kanyang partido at ki- 
lalang malapit kay Corazon Aquino. 
Si Sotto ay malapit kay Joseph 
Estrada at sa yumaong Fernando Poe 
Jr. Pinalalabas ni Estrada na hindi 
niya upisyal na kinatawan si Sotto, 
pero malinaw na kinakatawan ni 
Sotto ang mga pwersang maka- 
Estrada at maka-FPJ. 

Kasabay ng pagdagdag ni Ramos 
ng presyur para bumigay pa rin si 
Arroyo sa mga napagkasunduan ni- 
lang kondisyon, humahabol na siya 
upang sakyan ang oposisyon at ip- 
westo ang sarili sa bagong gubyer- 
nong ipapalit sa rehimeng Arroyo. 

Pinatatawag ni Arroyo ang pu- 
long ng mga pinuno ng LAKAS-CMD 
at mga kasanib na partido sa Enero 
24 sa layuning makonsolida ito at 
mapagkaisa sa likod niya. Dadalo si 
Ramos dito bilang Chairman Emeri- 
tus ng partido. Pero ang dadalhin 
niya rito ay ang pagbatikos sa "No- 
el" at sa pagmamatigas ni Arroyo na 
manatili sa kapangyarihan. Ang 
pagkabig niya tungo sa oposisyon 
ng malaking bahagi ng LAKAS-CMD 
ay magdudulot ng malaking pagka- 
biyak sa pampulitikang koalisyon 
ni Arroyo. 

Samantala, nababalita na rin 
ang dumadalas na pakikipag-usap 
at lumalakas ngayong rekrutment 
ng oposisyon sa mas marami nang 
mga kasamahan ni Arroyo sa par- 
tido at koalisyong pulitikal at ang 
napipintong pagbibitiw ng mas 
marami pang myembro ng gabinete 
ni Arroyo. 

Sa hanay ng reaksyunaryong 
sandatahang lakas, lumalakas ang 
demoralisasyon at pagkadisgustado 

Pagkontrol sa Meralco, 
palabas ni Arroyo 


Disyembre ang usapin sa pag-aangkin NW 


@ 
posere ng Malakanyang nitong [KA 
y 


at pagkokontrol na diumano ng gub- 4 
yerno sa Meralco dahil sa di-mabaya-ba- 
yarang malaking atraso nito sa _ ø 


Napocor. Inilabas sa midya ang Z 


planong hawakan na ng gubyer- 


no ang Meralco sa pamamagitan ' 


ng palitang debt-for-equity (sapi, ka- X 

palit ng utang) para sa mga umano'y di mabayarang utang ng Meral- 
co sa Napocor. Mangangahulugan ito ng pag-angkin sa karagdagang 
20% ng mga sapi ng kumpanya kapalit ng P42 bilyon utang nito sa 
Napocor. Ang Meralco ang pinakamalaking distribyutor ng kuryente sa 


di lamang ng mga ordinaryong 
sundalo at nakababatang upisyal, 
kundi ng ilang panggitna at mata- 
taas na upisyal-militar. 

Ibinunyag nitong Enero 3 ni 
Col. Efren Daquil ng Philippine Air 
Force (PAF) ang iligal na pagtang- 
gap ng matataas na upisyal ng PAF 
ng P45,000 bawat buwan bukod sa 
kanilang sweldo samantalang P240 
lamang kada buwan ang alawans 
ng karaniwang mga sundalo. Ini- 
lantad rin ni Daquil ang pagkawala 
ng P30 milyong pondo ng PAF 
noong 2004. Ayon sa kanya, mara- 
mi ring ligalig na elemento sa loob 
ng PAF. 

Bago ito, tumakas sa bilang- 
guan noong Disyembre 14 si Capt. 
Nicanor Faeldon, kabilang sa mga 
nakababatang upisyal na lumahok 
sa "pag-aalsang Oakwood" noong 
2003. Tanda ng malawak na dis- 
gusto ng militar sa bulok na rehi- 
meng Arroyo, malayang nakakaikot 
ngayon si Faeldon sa mga kampong 
militar at nakakahalubilo ang mga 
pangkaraniwang sundalo at kapwa 
niya nakababatang upisyal. 

Ayon na rin sa kanyang pa- 
hayag nang siya'y tumakas, kikilos 
siya para maitatag ang isang mas 
kapani-paniwalang gubyernong 

transisyon at mabigyang-daan ang 
mga batayang pagbabago para sa 
ikabubuti ng lipunang Pilipino. 

Palatandaan ang mga ito na 
dumarami ang mga elemento sa 
loob ng militar at pulisya na ku- 
mikilos laban sa patuloy na pagha- 
hari ni Arroyo, naghahandang 
talikuran ang chain of command at 
tahasang labanan ang rehimen 
pagdating ng panahon. 

Bunga ng mga ito, lalong hu- 
mihina, nahihiwalay at gumege- 
wang ang papaliit nang pangkating 
Arroyo. Lumilitaw ang posibilidad 
na mabuo ang mas malawak pang 
koalisyon ng oposisyon para sa 
pagbabagsak ng naghaharing rehi- 
men. 

Kasabay nito ang patuloy na 
pagpapalawak at pagpapatatag ng 
hanay ng mga militante at progre- 
sibong organisasyon at iba pang 
pwersang anti-Arroyo upang matu- 
pad na ang pagbabagsak sa pekeng 
presidente sa loob ng taong ito. 
Nananawagan ang mga militante 
at progresibong organisasyon ng 
sunud-sunod na malalaking kilos 
protesta simula sa Enero 20. Napi- 
pintong magbunga ang mga ito ng 
panibagong unos sa unang kwarto 
ng 2006. JAB] 

Paniniktik ni Bush sa mamamayan, 


binatikos 


Pres. George Bush matapos niyang aminin na iniutos niya ang f 


L’ pang tumindi ang galit ng mamamayang Amerikano kay US 
paniniktik sa mga pag-uusap sa telepono at pagsusulatan ng 


mamamayang Amerikano. 


Arogante itong inako ni Bush sa 
pagdadahilang kailangan umano ito 
sa pangangalap ng impormasyon 
hinggil sa mga aktibidad ng mga 
“terorista” at pagtukoy sa iba pang 
posibleng “terorista.” Ginagawa la- 
mang diumano ito sa ngalan ng 
"pangangalaga ng seguridad" ng US 
at ng mamamayan. 

Matatandaan na noong 2003, 
inimbento ni Bush at ng kanyang 
mga kasapakat ang kwentong may- 
roong weapons of mass destruction 


“Meralco...,” mula sa pahina 9 
bansa. 

Sa ngayon, umaabot sa 15% ng 
Meralco ang hawak ng gubyerno ha- 
bang 36% ang pagmamay-ari ng 
pamilyang Lopez. Kung matutuloy 
ang mungkahing debt-for-equity, at 
mapupunta sa gubyerno ang dagdag 
na 20% ng kumpanya, magiging ha- 
los kahalati ng mga sapi ng kumpa- 
nya ang mapupunta sa gubyerno. 

Ayon sa rehimen, hindi bina- 
yaran ng Meralco ang P42 bilyong 
halaga ng elektrisidad na kinontrata 
nito sa Napocor mula Disyembre 
2001 hanggang katapusan ng 2004. 
Kabayaran ito para sa 3,600 mega- 
watts ng kuryente araw-araw na 
nakahandang isuplay ng Napocor sa 
Meralco. Hinihingi ng rehimen sa 
Meralco na ibigay ang buong kaba- 
yaran para rito, nakonsumo man o 
hindi ng Meralco, gayundin ang 
naipong interes mula rito. Hindi ito 
nakonsumo ng Meralco dahil direkta 
na itong kumukuha ng kuryente 
(bagamat sa mas mahal na singil) 
mula sa mga itinayo ng pamilyang 
Lopez na sariling mga planta para sa 

(mga sandata para sa 
maramihang pamiminsala) si 
Saddam Hussein upang bigyang- 
katwiran ang pagsalakay sa 
Iraq. Ngayon, muling gi- 
nagamit ni Bush ang kas- 


inungalingang may bal- 5-4 
ak na kumuha o u JK 
mawa ang mga "teror-/ 


ista" ng mga san- 
datang kemikal, biolohikal, radyolo- 
hikal at nukleyar upang maghasik 
ng terorismo sa loob ng US. Ginaga- 


paglikha ng kuryente—pangunahin 
na ang Quezon Power Philippines at 
ang First Gas Holdings Corp. Ang di 
pagkonsumo at di pagbabayad ng 
Meralco sa kuryenteng inilaan ng 
Napocor para sa Meralco ang idi- 
nadahilan ng Napocor kung bakit 
naobliga itong itaas ang singil sa 
kuryente at kung bakit din malaki 
ang pagkalugi nito. 

Mariing itinatanggi ng Meralco 
na may utang pa itong P42 bilyon 
sa Napocor. Ayon sa Meralco, naki- 
pagtawaran ito sa Energy Regulato- 
ry Commission (ERC) at nagkasundo 
sila nitong nakaraang Setyembre na 
P14.3 bilyon na lamang ang itutu- 
ring na sagutin ng Meralco sa 
Napocor na babayaran nito kapalit 
ng pagsusuplay ng Napocor ng 
kuryente sa Meralco sa loob ng tat- 
lo pang taon. Pinatotohanan ni 
Rodolfo Albano, chairman ng ERC, 
na may ganito nga silang naabot na 
kasunduan ng Meralco. 

Nagulat na lamang ang Malakan- 
yang na mayroon palang ganoong 
kasunduan sa pagitan ng Meralco at 
ERC. Dahil dito, iniatras ng rehi- 


mit ding 
panakot ang 
A posibilidad 
diumano na 
gumawa ulit ang 
al-Qaida ng pang-aatake 
sa US gaya ng 9-11. 
Mariing binatikos ng 
mga tagapagtaguyod 
ng kalayaang 
sibil, mga 
myembro 
ng oposisy- 

meng Arroyo ang usapin sa pag- 
aangkin at pagkokontrol ng gubyer- 
no sa Meralco. 

Sa kadulu-duluhan, lumilitaw na 
palabas lamang ng rehimeng Arroyo 
ang usapin tungkol sa pag-aangkin 
at pagkokontrol sa Meralco. Tinang- 
ka lamang ng rehimeng Arroyo na 
gamitin ang usapin ng malaking 
atraso ng Meralco at planong pag- 
aangkin at pagkokontrol ng gubyer- 
no rito upang ipresyur ang pam- 
ilyang Lopez at magpabango sa ma- 
ta ng publiko na kunwa'y pinagma- 
malasakitan ng rehimeng Arroyo. 
Nais lamang ng rehimen na ipitin 
ang pamilyang Lopez dahil sa natu- 
tunugan ng Malakanyang na sikre- 
tong pagsuporta nito sa mga pagki- 
los ng oposisyon para mapatalsik si 
Arroyo. Nitong nakaraang Nobyem- 
bre, naging hayagan na ang pagba- 
batikusan nina Arroyo at Eugenio 
Lopez III, ang tumatayong pinuno 
at kinatawan ng pamilyang Lopez. 

(Tingnan din kaugnay nito ang 
editoryal at ang artikulong “Garapal 
na pambabraso” sa Nobyembre 21, 
2005 isyu ng Ang Bayan.) JAB] 

ong Democratic Party at malawak na mamamayan ng US 
ang aroganteng pagtatanggol ni Bush sa iligal na pang- 
eespiya sa mamamayang Amerikano. May gana pang mag- 
alit si Bush sa mga nagsiwalat sa lihim na pagmamanman 
ng mga ahensyang paniktik sa sarili nitong mamamayan. 
Nakaapekto diumano ito sa paglaban ng gubyerno ng US sa 
terorismo kaya't maaaring magdulot ito ng malaking pin- 
sala sa bansa. 

Iginigiit ng mga tagapagtanggol ng kalayaang sibil na 
habang pinahihintulutan ang paniniktik sa mga partikular 
na indibwal sa ilalim ng Foreign Intelligence Surveillance 
Act, kailangan muna ang mandamyento para rito mula sa 
mga korte. Bago rito, kailangan munang maiharap sa korte 
ang malinaw na ebidensya na ang titiktikan ay isang 
ahente ng banyagang kapangyarihan. Ang paniniktik sa ko- 
munikasyon ng mga indibidwal na hindi dumaan sa gani- 
tong proseso at walang mandamyento ay itinuturing na kri- 
men. 

Ikinatwiran ni Bush na di nila kinailangang kumuha pa 
ng mandamyento ng korte tulad ng nakasaad sa batas dahil 
nakasalang na diumano ang kalayaan at seguridad ng 
buong bansa. Di ito sinasang-ayunan ng US Congress Re- 
search Service. 

Isinagawa ang iligal na paniniktik sa ilalim ng Nation- 
al Security Agency sa pamamagitan ng mga satellite, elek- 
tronikong kagamitang paniktik at malalakas na kompyuter 
na kayang “makinig” sa mga usapan sa telepono at 
maghanap at magbasa ng mga kahina-hinalang mga sulat 
sa internet. 

Karamihan sa mga binibiktima ng paniniktik na ito ay 
mga migrante at bisitang Muslim at kahit sinong may it- 
surang Arabo dahil sa lahatang pagsusupetsa ng rehimeng 
Bush sa mga kalahi nila. 

Napakahaba na ng listahan ng pagyurak at mga 
paglabag ng rehimeng Bush sa mga kalayaang sibil ng ma- 
mamayan sa US. Sa pag-aangkin ng gubyerno ng US ng pa- 
pel na "superpulis" ng daigdig, lansakan nitong niyuyura- 
kan ang pambansang soberanya, kalayaan at karapatang- 
tao ng mga mamamayan sa daigdig. Di rin kumikilala ang 
rehimeng Bush maging sa mga karapatan at kalayaang sibil 
ng mamamayan ng US. 

Samantala, ang garapalang paglabag sa mga kalayaang 
sibil at karapatang-tao ng mamamayan sa US ay hindi na 
masikmura ng ibang sangay ng gubyerno at maging ng mis- 
mong partido ni Bush. 

Tinanggihan ng US Senate ang paggigiit ni Bush na 
palawigin pa ang Patriot Act lampas sa 2005. Ang batas na 
ito ang siyang ginamit ni Bush na pangunahing instrumen- 
to para mabigyang-ligalidad ang lansakang pagsagasa sa 
mga kalayaang sibil at karapatang-tao ng mamamayan sa 
US at maging sa ibang bayan. [AB] 

George Bush, bagsak 
sa sarbey sa US 


inakama- gè L 
P:: ama pi "a 


aba ang 
ranggo sa popu- 
laridad ni US 
Pres. George 
Bush kumpara sa 
mga pinakahuling 
sampung . presi- 
dente ng US, ba- / 
tay sa sarbey ka- lp 
makailan sa mama- Dat 
mayang Amerika- @ | 
no na isinagawa ng Na- 
tional Qualitative Center sa Chicago, US. Ayon 
sa sarbey, si Bush ang itinuturing na 
pinakamapandigma, pinakamasama sa usapin 
ng ekonomya at pinakainutil na presidente ng 
US. 

Sinasalamin ng iba pang bagong sarbey 
ang malawak na negatibong pagtingin kay 
Bush ng mamamayan sa US. Pangunahing tinu- 
tutulan ng mamamayang Amerikano ang 
agresyon at okupasyon ng US sa Afghanistan 
at Iraq sa ngalan ng “gerang anti-terorismo,” 
ang lansakang pagsisinungaling nina Bush 
para ikatwiran ang paglulunsad ng gera at ang 
dumaraming kaswalti ng US samantalang di 
naman talaga naipagwawagi at di matapos- 
tapos ang gera. 

Bunga ng mga ito, bumagsak sa pinakama- 
baba--39f--ang “approval rating” (tantos ng 
pag-apruba) ni Bush nitong huling kwarto ng 
nakaraang taon. 

Labis ang galit ng mamamayang Amerikano 
nang aminin kamakailan ng mga upisyal ng 
gubyernong Bush na hindi totoong mayroon 
sila noong impormasyon na ang gubyerno ni 
Saddam Hussein ay nag-iingat ng mga 
“weapons of mass destruction” na siyang gina- 
mit ni Bush na katwiran sa paglusob sa Iraq. 

Mahigit 2,200 na sundalong Amerikano na 
ang napapatay sa Iraq. Sa kabila ng lumalawak 
na panawagan na pauwiin na ang mga sunda- 
long Amerikano, iginiit ni Bush kamakailan na 
hindi dapat taningan ang okupasyon ng US sa 
Iraq. Subalit walang nalinlang nang igiit 
niyang “nagtatagumpay” ang mga tropang US 
doon. [AB] 

Mga Higaonon, lumaban sa kampanya ng AFP 


PATULOY na nilalabanan ng mga minor- 

yang Higaonon sa North-Central Min- 

danao ang kampanyang “kontra-in- 

surhensya” na inilulunsad ng 8th IB ng 
Philippine Army sa ilalim ng pamumuno 
ni Col. Andre Colino, kasabwat si Gov. Os- 
car Moreno ng Misamis Oriental. 

Ayon kay Kasamang Cesar Renerio, tagapagsalita ng 
NDF sa North-Central Mindanao, tiyak na mabibigo ang 
militar at lokal na reaksyunaryong gubyerno na kabigin 
ang puso't isipan ng mga minorya dahil sa 
paglalapastangan ng mga ito sa mga tradisyon at kultura 
ng mga Higaonon. Tahasan ding binabalewala ng 
gubyerno at militar ang matagal nang mga hinaing ng 
mga minorya, kabilang ang pagtataboy sa kanila mula sa 
mga tinitirhan at sinasaka nila sa kapatagan na inagaw ng 
malalaking korporasyon at panginoong maylupa. Ang 
masang Higaonon ay napipilitan na ngayong mamuhay sa 
kabundukan. 

Ngayon naman, nakaamba na muling agawin ng mga 
lokal at dayuhang korporasyong panturista ang mga lu- 
pang ninuno na inatrasan ng mga nataboy na Higaonon 
sa bulubunduking barangay ng Lantad sa Claveria, na ba- 
lak ibaling ng gubyerno para sa mga proyektong panturis- 
mo. 

Bilang pakonswelo-de-bobo sa mga Higaonong maaa- 
gawan ng lupa, pinagawan ni Governor Moreno ng mga 
palikuran ang taumbaryo at pinasementuhan ang kalsada 
patungong Lantad. 

Dahil sa tahasang pagbabalewala ng reaksyunaryong 
gubyerno sa karapatan sa lupang ninuno at pagpapasya- 
sa-sarili ng mga pambansang minorya, lalong sumisigla at 
humihigpit ang paglahok at iba't ibang anyo ng pagtu- 
long ng mga Higaonon sa Partido at sa Bagong Hukbong 
Bayan sa pagsusulong ng rebolusyonaryong kilusan. 

Kabilang dito ang mga inisyatiba ng masang Hi- 
gaonon sa paglulunsad ng mga agaw-armas mula sa mga 
sandatahang pwersa ng reaksyunaryong gubyerno. Isang 
M16 ang inagaw ng isang kasapi ng milisyang bayan mu- 
la sa isang sundalo ng 8th IB noong Oktubre 10 sa Sityo 
Tapol, Barangay Kibanban sa bulubunduking bayan ng Ba- 
lingasag. Simbilis ng lawin na dinagit ng isang Higaonon 
ang ripleng isinandal ng sundalo sa dingding nang 
makipag-inuman siya. Nitong nakaraang Disyembre 18, 
nang-agaw na naman ng dalawang M16 mula sa 8th IB sa 
Barangay Lantad ang isa pang Higaonon na myembro ng 
milisyang bayan. Dahil sa kahihiyan, itinago ng 8th IB 
ang mga insidenteng ito sa midya. 

“Coalition of the willing,” kumikitid 


PATULOY na lumiliit ang bilang ng mga bansang 
nagmamantine pa ng mga tropa para makasab- 
wat ng US sa patuloy na agresyon at okupasyon 
sa Iraq sa ngalan ng “gerang anti-terorismo.” 
Sa pagpapauwi ng bagong gubyerno ng The 
Netherlands sa 1,350 sundalo nito sa kalagit- 
naan ng nakaraang taon, 12 bayan na ang nag- 
atras ng mga pwersa nila mula sa “Coalition of 
the Willing” na kinabibilangan ng mga gubyer- 
no ng ibang bayan na kinasabwat ng US laban 
sa Iraq. Nagsimula ang “koalisyon” sa 38 kala- 
hok na bayan sa kasagsagan ng pananalakay ng 
US at UK sa Iraq noong Marso 2003. 

Nagbabalak din ang iba pang myembro ng 
“koalisyon” na pauwiin o kaltasan ang kanilang 
pwersang panseguridad sa taong ito. Katulong 
ng 155,000 tropang US na pangunahing nag- 
mamantine ng okupasyong militar sa Iraq, may 
20,000 tropang natitira pa sa Iraq ang iba pang 
myembro ng “koalisyon.” Ang tatlong bayang 
may pinakamalalaking pwersa sa Iraq bukod sa 
US at UK ay nagbabalak na ring pauwiin ang 
kanilang mga tropa sa 2006, kabilang ang 
South Korea (3,200): Italy (2,900): at Poland 
(1,500). Maging ang UK, pangunahing kaalya- 
do ng US sa agresyon laban sa Iraq at may 
8,500 tropa roon, ay nagbabalak na ring pauwi- 
in na ang mga tropa nila mula sa Iraq sa taong 
ito. 

Magiit din ang nakararaming mamamayan 
sa Japan na pauwiin na ang mga tropang 
Hapon. Sa isang sarbey, tatlo sa apat na Japan- 
ese ang nagsabing dapat nang pauwiin ang 600 
na tropa nila sa kalagitnaan ng taong ito. 

Ang papaliit na bilang ng tropang pinana- 
natili sa Iraq ng iba pang myembro ng “koali- 
syon” ay nagpapakita ng humihinang suporta 
sa gerang agresyon ng US maging mula sa mga 
pinakamalalapit na kaalyadong gubyerno nito. 
Lalong nayayanig ang suportang ito dulot ng 
patuloy na bulnerabilidad at maraming pagka- 
talo ng mga pwersang mapanakop sa harap ng 
mga atake ng mga patriyotikong rebeldeng 
Iraqi. Bukod sa mahigit 2,200 sundalo ng US na 
namatay, may mahigit 20,000 pang pwersa ng 
US na nasugatan. Mga 200 tropa naman ang 
napatay mula sa pwersa ng iba pang myembro 
ng “koalisyon.” 

Kamtin ang mas malalaking tagumpay 
ngayong taon 


a batayan ng mga maka- 
C butang pagsulong ni- 

tong 2005 at nagdaang 
mga taon, nasa katayuan ang 
Partido, ang Bagong Hukbong 
Bayan, ang rebolusyonaryong 
kilusang masa at ang lumala- 
wak na nagkakaisang prente 
para higit pang bumwelo at 
magkamit ng mga breyktru 
itong 2006 at mga darating 
pang taon. 

Sa nagdaang taon at lalu- 
na sa huling kwarto, tumam- 
pok ang mga tagumpay sa 
larangan ng armadong pakiki- 
baka bunsod ng pagbwelo ng 
mga taktikal na opensiba sa 
buong bansa. Kaalinsabay ni- 
to, nagkamit ng malaking 
tagumpay sa pagsusulong at 
pagpapalawak ng nagkaka- 
isang prente sa pakikibaka 
para ibagsak ang bulok at 
brutal na papet na rehimeng 
Arroyo. May malalaking pag- 
unlad rin sa pagkilos ng ligal 
na demokratikong kilusang 
masa. Kailangan na lamang 
nitong higit pang makabwelo 
hanggang kakayanin na ni- 


Mga tampok 
sa isyung ito... 


30 armas, nasamsam 


ng BHB sa Leyte 
PAHINA 3 


tong ibagsak ang kinamumuhiang 
rehimeng Arroyo. 

Sa taong ito, inaasahan nating 
makakamit ang mas malalaki pang 
tagumpay at breyktru sa iba't ibang 
larangan ng rebolusyonaryong 
gawain. Mahigpit ang panawagan ng 


Tuloy ang pakikibaka 
sa Hacienda Luisita 
PAHINA 6 


Partido sa buong kasapian, sa huk- 
bong bayan at sa buong rebolusyo- 
naryong kilusan na sistematikong 
buuin ang mga pagbabalak at ubos- 
kayang mag-ambag upang sumulong 
nang malaki at mas mabilis ang re- 
bolusyonaryong kilusan. Umiiral ang 


Kampong maka-Arroyo, 
nabibiyak 
PAHINA 8 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


